stanford-oval/wikipedia huggingface dataset:
Mario Gómez
Seurajoukkueura > Paluu Stuttgartiin ja uran päätös (2018–2020)

Saksan Bundesliigaan kaudeksi 2017–2018 takaisin noussut VfB Stuttgart tiedotti 22. joulukuuta 2017 Gómezin siirtyvän takaisin Stuttgartiin vuoteen 2020 asti ulottuvalla sopimuksella. Siirtosummaksi kerrottiin noin kolme miljoonaa euroa.
Bundesliigakauden 2018–2019 päätteeksi Stuttgart putosi 2. Bundesliigaan. Gómez teki viimeisellä kaudellaan 2019–2020 2. Bundesliigassa 23 ottelussa 7 maalia, ja Stuttgart nousi takaisin Bundesliigaan. Kauden päätyttyä Gómez kertoi lopettavansa uransa.
Maajoukkueura

Espanjalaisen isänsä ja saksalaisen äitinsä vuoksi Gómezilla oli mahdollisuus edustaa maajoukkuetasolla joko Espanjaa tai Saksaa. Hän debytoi Saksan maajoukkueessa 7. helmikuuta 2007 Sveitsiä vastaan tehden heti myös maalin.
EM-kisoissa 2012 Gómez oli Saksan paras maalitekijä kolmella osumallaan. Gómez oli Joachim Löwin ykkösvaihtoehto kärkeen, vaikka joukkueessa mukana oli myös Saksan maajoukkuehistorian paras maalintekijä Miroslav Klose. Portugalia vastaan Gómez puski tyylikkäästi pallon Rui Patrícion selän taaksen, kun pelikellossa oli 72 minuuttia. Maali jäi ottelun ainoaksi. Myös Hollantia vastaan Saksa oli Gómezin maalien varassa, kun hän viimeisteli ensimmäisen jakson aikana kahdesti ja Saksa voitti lopulta 2–1-luvuin. Tanskaa vastaan Gómez jatkoi Saksan avauskokoonpanossa ja syötti Lukas Podolskin tekemän 1–0-maalin. Puolivälierään Kreikkaa vastaan Saksa lähti rajusti muuttuneella hyökkäyksellä ja Gómez aloitti ottelun penkiltä, tullen 80 minuutin kohdalla kentälle. Välieräotteluun Italiaa vastaan Gómez palasi avaukseen, mutta Löw vaihtoi hänet Kloseen ottelun puoliajalla.
Gómez palasi arvokisoissa Saksan maajoukkueeseen vuoden 2016 EM-kisoissa. Turnauksessa kahdella maalillaan hän nousi Saksan kaikkien aikojen parhaaksi maalintekijäksi EM-kisoissa.
MM-kisoissa 2018 Gómez pelasi kaksi ottelua. Kisojen päätyttyä Gómez päätti maajoukkueuransa.
Saavutukset > Seurajoukkue > VfB Stuttgart

Bundesliiga: 2006–2007
Saavutukset > Seurajoukkue > FC Bayern München

Bundesliiga: 2009–2010, 2012–2013
Mestarien liiga: 2012–2013
Saksan cup: 2009–2010, 2012–2013
DFL-Supercup: 2010, 2012
Saavutukset > Seurajoukkue > Beşiktaş J.K.

Turkin Superliiga: 2015–2016
Saavutukset > Maajoukkue

Hopeaa: Jalkapallon Euroopan-mestaruuskilpailut 2012
Pronssia: Jalkapallon maailmanmestaruuskilpailut 2010
Saavutukset > Henkilökohtainen

Saksan vuoden jalkapalloilija: 2007
Bundesliigan kauden paras maalintekijä: 2010–2011
Jalkapallon Euroopan-mestaruuskilpailuiden paras maalintekijä: 2012
Turkin Superliigan paras maalintekijä: 2015–2016
Saksan cupin paras maalintekijä: 2007–2008, 2012–2013
Italian cupin paras maalintekijä: 2014–2015
Aiheesta muualla

Kuvia tai muita tiedostoja aiheesta Mario Gómez Wikimedia Commonsissa
Bundesliigan maalikuninkaat
1964: Seeler • 1965: Brunnenmeier • 1966: Emmerich • 1967: Emmerich & G. Müller • 1968: Löhr • 1969: G. Müller • 1970: G. Müller • 1971: Kobluhn • 1972: G. Müller • 1973: G. Müller • 1974: Heynckes & G. Müller • 1975: Heynckes • 1976: Fischer • 1977: D. Müller • 1978: D. Müller & G. Müller • 1979: K. Allofs • 1980: Rummenigge • 1981: Rummenigge • 1982: Hrubesch • 1983: Völler • 1984: Rummenigge • 1985: K. Allofs • 1986: Kuntz • 1987: Rahn • 1988: Klinsmann • 1989: T. Allofs & Wohlfarth • 1990: Andersen • 1991: Wohlfarth • 1992: Walter • 1993: Kirsten & Yeboah • 1994: Kuntz & Yeboah • 1995: Basler & Herrlich • 1996: Bobic • 1997: Kirsten • 1998: Kirsten • 1999: Preetz • 2000: Max • 2001: Barbarez & Sand • 2002: Amoroso & Max • 2003: Christiansen & Élber • 2004: Aílton • 2005: Mintál • 2006: Klose • 2007: Gekas • 2008: Toni • 2009: Grafite • 2010: Džeko • 2011: Gómez • 2012: Huntelaar • 2013: Kießling • 2014: Lewandowski • 2015: Meier • 2016: Lewandowski • 2017: Aubameyang • 2018: Lewandowski • 2019: Lewandowski • 2020: Lewandowski • 2021: Lewandowski • 2022: Lewandowski
Men of War

| Men of War |
| --- | --- |
Kehittäjä:  Best Way, Digitalmindsoft
Julkaisija:  505 Games, 1C Company
Lajityyppi:  taktiikkapeli
Alusta:  Windows
Ensijulkaisu:  Men of War (2009)
Viimeisin julkaisu:  Assault Squad 2: Men of War Origins (2016)
Aiheesta muualla
MobyGames
Lisää peliartikkeleitaVideopelien teemasivulla
Men of War on Best Wayn kehittämä taktiikka-/strategiapelisarja. Pelit on julkaistu Windowsille.
Pelit

| --- | --- |
2004: Soldiers: Heroes of World War II
2005: 
2006: Faces of War
2007: 
2008: 
2009: Men of War
2009: Men of War: Red Tide
2010: 
2011: Men of War: Assault Squad
2011: Men of War: Vietnam
2012: Men of War: Condemned Heroes
2013: 
2014: Men of War: Assault Squad 2
2015: 
2016: Assault Squad 2: Men of War Origins
Men of War (2009)
Men of War: Red Tide (2009)
Men of War: Assault Squad (2011)
Men of War: Vietnam (2011)
Men of War: Condemned Heroes (2012)
Men of War: Assault Squad 2 (2014)
Assault Squad 2: Men of War Origins (2016)
Alkuperäisen kehittäjän edeltävät kaksi peliä huomioidaan usein samaan sarjaan kuuluviksi:
Soldiers: Heroes of World War II (2004)
Faces of War (2006)
Aiheesta muualla

Pelisarja MobyGamesissä (englanniksi)
Lieke

| Lieke |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  Angelique
Infobox OKNimi-testi OK: 
Lieke on alankomaalainen naisen etunimi. Alkuperältään nimi on diminutiivimuoto nimestä Angelique tai nimistä, jotka päättyät -lia.
Tunnettuja Lieke-nimisiä

Lieke Klaus (s. 1989), alankomaalainen BMX-pyöräilijä
Lieke van Lexmond (s. 1982), alankomaalainen näyttelijä
Lieke Martens (s. 1992), alankomaalainen jalkapalloilija
Lieke te Winkel (s. 1980), alankomaalainen viulisti.
Matti Vihtonen

Matti Alvar Vihtonen (1921–1993) oli suomalainen kanttori, urkuri ja kuoronjohtaja.
Vihtonen suoritti lauludiplominsa Sibelius-Akatemiassa vuonna 1953 Oiva Soinin johdolla. Hän työskenteli kanttorina Pyynikin seurakunnassa vuosina 1957–1961 ja Tampereen tuomiokirkkoseurakunnassa 1961–1984. Vuosina 1957–1990 hän oli Tampereen konservatoriossa ensin laulun ja sitten kuoronjohdon opettaja. Vihtonen johti Händel-kuoroa vuosina 1969–1989 ja Kamarikuoro Eternitasta vuosina 1972–1978. Molemmat kuorot hän perusti itse Tampereelle. Kamarikuoro Eternitaksen kanssa Vihtonen sai kultamitalin Tampereen sävel -kilpailussa vuonna 1975. Mieskuoro Laulajia hän johti sen Yhdysvaltain- ja Kanadan-kiertueella vuonna 1977. Lisäksi hän sai sen kanssa uuden kultamitalin Tampereen sävel -kilpailussa vuonna 1979.
Vihtonen toimi myös Suomen Kanttorikuoron solistina ja varajohtajana. Hänelle myönnettiin director cantuksen ja musiikkineuvoksen (1982) arvonimet.
Matoury

| Matoury |
| --- | --- |
 Matoury
 Koordinaatit: 4.8506°N, 52.3275°W 
Valtio:  Ranska
Departementti:  Ranskan Guayana
Arrondissementti:  Cayenne
Hallinto:  
 – Hallinnon tyyppi:  Kunta
Väkiluku (2013)  ():  30 244
 ISO 3166-2: GF 
Infobox OKVirheellinen NIMI-arvo: 
Matoury on kunta ja kaupunki Etelä-Amerikassa sijaitsevan Ranskan Guayanan hallintokeskuksen Cayennen metropolialueella, noin 10 kilometriä Cayennen eteläpuolella.
Cayenne – Félix Ebouén lentoasema ilmakuvassa.
Kunnassa asui 30 244 asukasta (2013). Ranskan Guyanan päälentoasema Cayenne – Félix Ebouén lentoasema (ransk. Aéroport de Cayenne – Félix Eboué) sijaitsee kuntakeskuksen lounaispuolella.
Aiheesta muualla

Kuvia tai muita tiedostoja aiheesta Matoury Wikimedia Commonsissa
Melamiini

| Melamiini |
| --- | --- |

Tunnisteet
IUPAC-nimi:  1,3,5-triatsiini-2,4,6-triamiini
CAS-numero:  108-78-1
PubChem CID:  7955
SMILES:  NC1=NC(N)=NC(N)=N1
Ominaisuudet
Molekyylikaava:  C3H6N6
Moolimassa:  126,1 g/mol
Sulamispiste:  < 250 °C
Tiheys:  1,6 g/cm3
Liukoisuus veteen:  3,48 g/l (20 °C)
Melamiini on orgaaninen emäs (pKa = 8,95), jonka kemiallinen kaava on C3H6N6. Sitä käytetään formaldehydiin yhdistämällä pääasiassa melamiinihartsin valmistukseen, ja siitä saadaan kestävää kertamuovia. Tätä muovia käytetään muun muassa keittiötarvikkeissa ja astioissa. Melamiinia käytetään laminaattina ja siitä valmistetaan valkotauluja.
Valmistus

Melamiinia valmistetaan ureasta.
Urea hajoaa ensin isosyaanihapoksi endotermisessä reaktiossa (NH2)2CO → HCNO + NH3. Sen jälkeen syaanihappo polymerisoituu muodostaen melamiinia ja hiilidioksidia: 6 HCNO → C3H6N6 + 3 CO2. Toinen reaktio on eksoterminen, ja lopullinen prosessi endoterminen.
Melamiini elintarvikkeissa

Vuonna 2007 Yhdysvalloissa kuoli 1 500 kissaa ja koiraa Kiinassa vehnägluteenista valmistettuun melamiinia sisältäneeseen lemmikkiruokaan. Vuonna 2008 Kiinan elintarvikevirasto löysi melamiinia Marsin valmistamista M&M’s -makeisista ja Snickers-minipatukoista sekä Nestlén valmistamista KitKat-patukoista. Tämän seurauksena tuotteet vedettiin myynnistä Kiinan lisäksi myös Etelä-Koreassa.
Melamiini elintarvikkeissa > Kiinan maitojauheskandaali 2008

Kiinassa vauvoille syötettävässä Sanlu Groupin valmistamassa maitojauheessa havaittiin elokuussa 2008 melamiinia. Lisäksi melamiinia löytyi Arlan maitojauheista, ja tiedon tultua ilmi Arla lopetti äidinmaitokorvikkeiden valmistamisen Kiinassa. Melamiininen maitojauhe meni pääasiassa Kiinaan, mutta myös pienen erän verran Taiwanille. Melamiini aiheutti munuaiskivien muodostumisen äidinmaidonkorviketta saaneille lapsille. Yli 300 000 kiinalaislasta sairastui maitojauheen vuoksi. Neljä lasta kuoli melamiinimyrkytykseen.
Melamiinia löydettiin 22 valmistajan maitopulveria sisältävästä äidinmaidonkorvikkeesta ja 77 tuotemerkistä.
Melamiinia sisältäviä maitotuotteita oli viety myös moniin kehitysmaihin sekä erityishallintoalue Hongkongiin, jossa tiettävästi ainakin yksi kolmevuotias tyttö kärsi melamiinin aiheuttamista munuaiskivistä.
Melamiini elintarvikkeissa > Melamiini maitojauheessa Yhdysvalloissa 2008

Melamiinia on löydetty 2008 elintarvikkeista myös Yhdysvalloissa Nestlén ja Bristol-Myers Squibbin äidinmaidonkorvikkeesta.
Aiheesta muualla

Wikimedia Commonsissa on kuvia tai muita tiedostoja aiheesta .
Melamiinin kansainvälinen kemikaalikortti
PubChem: Melamine (englanniksi)
Human Metabolome Database (HMDB): Melamine (englanniksi)
Toxin and Toxin Target Database (T3DB): Melamine (englanniksi)
Inchem: Melamine CAS N°: 108-78-1 pdf (englanniksi)
Matti Veivo

Matti Veivo (s. 2. toukokuuta 1965 Oulu) on suomalainen jääkiekkoilija, jonka ura päättyi vakavaan loukkaantumiseen 8. lokakuuta 1992. Veivon kaularanka vaurioitui hänen tultuaan taklatuksi päin laitaa. Taklausta ei pidetty törkeänä, vaikkakin se tuli takaviistosta Veivoon nähden. Onnettomuus herätti paljon keskustelua lajin vaarallisuudesta, kun vain viisi päivää aikaisemmin 18-vuotias jääkiekkoilija oli halvaantunut. Veivon uran lopettanut taklaus pysyi vielä pitkään uutisissa, syynä oli korvausriidat vakuutusyhtiön kanssa.
Veivo ehti urallaan pelata kolmella sarjatasolla: SM-liigassa, I-divisioonassa ja II-divisioonassa. Veivo oli nostamassa kaudella 1991–1992 Junkkareita I-divisioonaan. Veivo pelasi Oulun Kärpissä 109 ottelua, teki 43 maalia ja antoi 63 maalisyöttöä. Junkkarit ja Kärpät olivat Veivon ainoat seurat hänen urallaan.
Lotte Tarkka

Lotte Maria Tarkka (s. 19. tammikuuta 1963 Helsinki) on Helsingin yliopiston folkloristiikan professori vuodesta 2009. Tarkan erikoisala on kalevalamittainen runous ja sen tutkimus antropologisesta ja tulkitsevasta näkökulmasta. Kiinnostuksen kohteita ovat myös perinnelajijärjestelmä, symboliantropologia, eepostutkimus sekä vanhojen arkistoaineistojen tutkimusongelmat.
Tarkka valmistui filosofian kandidaatiksi 1989 ja lisensiaatiksi 1995. Hän väitteli tohtoriksi folkloristiikasta Helsingin yliopistossa vuonna 2005.
Tarkka on Suomalaisen Kirjallisuuden Seuran valtuuskunnan puheenjohtaja. Vuonna 2023 hänet valittiin Kalevalaseuran puheenjohtajaksi.
Lotte Tarkan vanhemmat ovat Auli Viikari ja Pekka Tarkka.[lähde? ]
Julkaisuja ja hankkeita

Suomen Akatemian tutkimushanke ”Suullinen runous, myyttinen tieto ja kansanomainen mielikuvitus: Yksilöllinen ilmaisu ja kollektiiviset perinteet esimodernissa Koillis-Euroopassa” 2012–2016
Tutkimusryhmä ”Cultural Meanings and Vernacular Genres”
Rajarahvaan laulu: Tutkimus Vuokkiniemen kalevalamittaisesta runokulttuurista 1821–1921. SKS 2005.
Tunnustuksia

Helsingin yliopiston humanistisen tiedekunnan pro gradu -palkinto 1990
Kalevalaseuran nuoren tutkijan palkinto 1990
Stadin kompostikisa, I palkinto 2003
Suomalaisen Tiedeakatemian Kalevala-palkinto 2007
Mastung

| Mastung مستونگ |
| --- | --- |
 Mastung
 29°47′56″N, 66°50′49″E 
Valtio:  Pakistan
Maakunta:  Balochistan
Piirikunta:  Mastung
Mastung on Pakistanissa, Balochistanin maakunnassa, Mastungin piirikunnassa sijaitseva kaupunki. Kaupungissa asuu 29 000 ihmistä.
Väestö

Kaupungissa puhutaan useita kieliä, muun muassa bhahvia, persiaa (hazaran ja dehwarin murretta), panžabia (hindkon & saraikin murretta), paštua, belutšia, sindhiä (hindkon ja fraktin murretta) sekä urdua.
Koulut

Keskikoulut
Govt.Boys Middle School, Babri
Govt.Boys Middle School, Killi Haji Nouroz Khan
Govt.Boys Middle School, Killi Dinar Khan
Govt.Boys Middle School, Faiz Abad
Govt.Boys Middle School, Ghanja Dhori
Govt.Boys Middle School, Ghulam Prainz
Govt.Boys Middle School, Abad
Govt.Boys Middle School, Karaiz Noth
Govt.Boys Middle School, Killi Baran Khad Kocha
Toisen asteen oppilaitokset
Govt.Boys High School, Basham Doly
Govt.Boys High School, Darengarh
Govt.Boys High School, Isplinji
Govt.Boys High School, Killi Nawab Reisani Kanak
Govt.Boys High School, Dareh Khad Koocha
Govt.Boys High School, Kirdgap
Govt.Boys High School, Killi Muhammad Shai
Govt.Boys High School, Killi Pasand Khan
Govt.Boys High School, Near Bus Addah Mastung
Govt.Boys High School, Piring Abad
Govt.Boys High School, Wali Khan Mastung Road
Lovise Heimdal

Lovise Heimdal (s. 17. syyskuuta 1995) on norjalainen maastohiihtäjä. Hänen seuransa on Bardu IL Ski.
Heimdal kilpaili maailmancupissa ensimmäisen kerran 7. helmikuuta 2016 Oslossa 30 kilometrin perinteisen hiihtotavan kilpailussa, jonka hän keskeytti.
Skandinavia Cupissa Heimdal kilpaili ensimmäisen kerran 15. joulukuuta 2012 Sjusjøenissa ollen vapaan hiihtotavan sprintissä 95:s. Seuraavan Skandinavia Cupin kilpailunsa hän hiihti lähes kolme vuotta myöhemmin 11. joulukuuta 2015 Vuokatissa ollen kymmenen kilometrin perinteisen hiihtotavan kilpailussa 23:s saavuttaen ensimmäiset cup-pisteensä. Parhaimmillaan Heimdal on ollut kuudes Lillehammerissa viiden kilometrin vapaan hiihtotavan kilpailussa 10. joulukuuta 2016.
Heimdal oli mukana nuorten MM-kilpailuissa Val di Fiemmessä 2014, jossa hän hiihti pronssille sijoittuneessa viestijoukkueessa yhdessä Ingeranne Strøm Nakstadin, Tiril Udnes Wengin ja Lotta Udnes Wengin kanssa. Ainoalla henkilökohtaisella matkallaan yhdistelmäkilpailussa Heimdal oli 36:s.
NM-kilpailuissa Heimdal on ollut parhaimmillaan seitsemäs yhdistelmäkilpailussa Gålåssa 2014.
Live Apocalypse

| Live Apocalypse Arch Enemy |
| --- | --- | --- |

DVD-julkaisun tiedot
 Äänitetty : 2004–2005
 Julkaistu: 2006
 Tyylilaji: melodinen death metal, thrash metal
 Levy-yhtiö: Century Media
Arch Enemyn muut julkaisut
|   | Live Apocalypse 2006 | Tyrants of the Rising Sun 2008 |
Live Apocalypse on ruotsalaisen Arch Enemy -yhtyeen vuonna 2006 ilmestynyt ensimmäinen DVD-julkaisu. Se sisältää kaksi levyä, joista ensimmäisellä on yhtyeen kokonainen esiintyminen vuodelta 2004 ja toisella haastatteluja, musiikkivideoita ja muuta lisämateriaalia. Ensimmäisellä levyllä on myös kolme kappaletta vuodelta 2005, jolloin yhtyeen toisena kitaristina toimi Fredrik Åkesson Christopher Amottin sijaan. DVD:n julkaisi Century Media.
Sisältö

| 0 | 1 | 2 |
| --- | --- | --- |
|  DVD 1 London Forum, 17. joulukuuta 2004 Tear Down the Walls (Intro)  Enemy Within  Silent Wars  Burning Angel  Dead Eyes See No Future  Dead Bury Their Dead  Bury Me an Angel  Drum solo  Instinct  Savage Messiah  The First Deadly Sin  The Immortal  Bridge of Destiny  We Will Rise  Heart of Darkness  Snowbound  Ravenous  Fields of Desolation (Outro) Manchester Academy, 13. joulukuuta 2005 Nemesis  My Apocalypse  Skeleton Dance |   |  DVD 2 Ekstrat UK Tour 2005 Mini-Movie  "Tour! Tour! Tour! – On the Road Movie  Interviews and Behind the Scenes of "My Apocalypse" Videoshoot  "Gear Talk" – Equipment Special  Slideshow  Interactive Menus Musiikkivideot Ravenous  We Will Rise  Nemesis  My Apocalypse Monikuvakulmataltioinnit Dead Eyes See No Future  Bury Me an Angel  Heart of Darkness |
Kokoonpano

Christopher Amott – kitara (Lontoon-konsertissa)
Michael Amott – kitara
Sharlee D'Angelo – basso
Daniel Erlandsson – rummut
Angela Gossow – laulu
Fredrik Åkesson – kitara (Manchesterin-konsertissa)
Aiheesta muualla

Traileri (Arkistoitu – Internet Archive) (englanniksi)
E-kortti (Arkistoitu – Internet Archive) (englanniksi)
Live Apocalypse Discogsissa. (englanniksi)
Albumi Live Apocalypse Encyclopaedia Metallum -sivustolla (englanniksi)
Lorong Chuanin metroasema

Lorong Chuan on Singaporen Mass Rapid Transit -metrojärjestelmän asema Serangoonissa Singaporen koillisella suuralueella. Se avattiin 28. toukokuuta 2009. Asemaa käyttävät Circle Linen junat.
Junat

| Pääteasema | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
Circle Line
| CC1 Dhoby Ghaut | 5:42 |  | 6:09 |  | 23:38 |  |  |
| CC7 Mountbatten | – |  | – |  | 0:14 |  |  |
| CC12 Bartley | – |  | – |  | 0:38 |  |  |
| CC29 HarbourFront | 5:20 |  | 5:44 |  | 23:15 |  |  |
| CC26 Pasir Panjang | – |  | – |  | 23:45 |  |  |
| CC23 one-north | – |  | – |  | 0:01 |  |  |
| CC17 Caldecott | – |  | – |  | 0:29 |  |  |
Aiheesta muualla

Kuvia tai muita tiedostoja aiheesta Lorong Chuanin metroasema Wikimedia Commonsissa
Lorong Chuanin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Bishan | Circle Line | Seuraava asema: Serangoon |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Lorong Chuan MRT Station
Käännös suomeksi
Mikko Jokela (muusikko)

Mikko Einari Jokela (s. 1. marraskuuta 1947 Tampere) on suomalainen muusikko, säveltäjä ja Kaseva-yhtyeen perustajajäsen. Jokelan pääinstrumentit ovat laulu ja 12-kielinen kitara. Hän on tehnyt lukuisia sävellyksiä ja sanoituksia,
osan yhdessä Asko Raivion kanssa.
Mikko Jokela aloitti klarinetinsoiton opiskelun Tampereen musiikkiopistossa 10-vuotiaana. Jazz- ja viihdemusiikki teki Jokelaan vaikutuksen nuorella iällä, ja myöhemmin suuri innoittaja oli muun muassa The Beatles. Hän on äänialaltaan tenori. Kitaran lisäksi Jokela soittaa Kasevan levyillä sähköpianoa, sitaria ja bassoa, ja hän soittaa myös saksofonia harrastusluonteisesti. Jokelalla on kolme aikuista tytärtä: Nina, Katja ja Iinu, jotka myös kaikki laulavat ja esiintyvät eri kokoonpanoissa. Myös yksi Jokelan lapsenlapsista, Julia, on vakituisesti esiintyvä artisti.
Mikko Jurkka

Mikko Olavi Jurkka (s. 18. marraskuuta 1967 Espoo) on suomalainen näyttelijä. Hänen isänsä Sakari Jurkka ja veljensä Timo Jurkka ovat näyttelijöitä.
Liisa Castrén

Liisa Castrén (16. maaliskuuta 1899 Helsinki – 26. kesäkuuta 1958 Helsinki) oli suomalainen lyseon lehtori ja historiantutkija.
Castrénin vanhemmat olivat pääjohtaja Jalmar Castrén ja Elli Montell. Hän pääsi ylioppilaaksi 1917 ja valmistui filosofian kandidaatiksi 1922, maisteriksi 1923, lisensiaatiksi 1945 ja tohtoriksi 1946. Väitöskirjan aiheena oli Adolf Ivar Arwidsson.
Castrén oli Kemin yhteislyseon historian ja yhteiskuntaopin vanhempi lehtori 1926–1932 ja Helsingin yliopiston poliittisen historian dosentti 1952–1955.
Teoksia

Bjarmaland-Permasta - kansallisen romantiikkamme karjalaisesta sankarivaltakunnasta. Helsinki 1937
Me uskomme 2 : Akateemisten naisten Karjala-seuran 20-vuotisjulkaisu; toimituskunta: Liisa Castrén ym. Akateemisten naisten Karjalaseura, Helsinki 1942
Adolf Ivar Arwidsson I: Nuori Arwidsson ja hänen ympäristönsä, väitöskirja. Otava 1944
Adolf Ivar Arwidsson isänmaallisena herättäjänä. Historiallisia tutkimuksia 35. Suomen historiallinen seura, Helsinki 1951
Lappeenrannan kaupungin historia 1812–1918. Lappeenrannan kaupunki 1957
Mastorochória

| Mastorochória Μαστοροχώρια |
| --- | --- |
 Mastorochórian Voúrmpianin kylä.
 Kunnallisyksikön sijainti
 Mastorochória
 Koordinaatit: 40°13′N, 20°49′E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Ioánnina
Kunta:  Kónitsa
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  180604
Väkiluku (2011):  930
Aikavyöhyke:  UTC+2
 – Kesäaika:  UTC+3
Rekisterikilpi:  IN
Infobox OKVirheellinen NIMI-arvo: 
Mastorochória (kreik. Μαστοροχώρια; virallisesti Δημοτική Ενότητα Μαστοροχωρίων, Dimotikí Enótita Mastorochoríon) on yksi Kónitsan kunnan kunnallisyksiköistä ja entinen itsenäinen Kreikan kunta. Se sijaitsee Ioánninan alueyksikössä Epeiroksen alueella. Kunnallisyksikön väkiluku on 930 (vuonna 2011).
Mastorochórian kunnallisyksikkö käsittää alueen Kónitsan kunnan pohjoisosissa. Sen suurin asutus on Kefalochórin kylä. Mastorochória oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kónitsan kuntaan yhdessä Aetomilítsan, Dístraton ja Foúrkan kanssa, jolloin se muuttui uuden kunnan kunnallisyksiköksi.
Kunnallisyksikön osat

Mastorochórian kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Asimochóri | Asimochóri | 42 |
| Chionádes | Chionádes | 42 |
| Drosopigí | Drosopigí | 103 |
| Gorgopótamos | Gorgopótamos | 29 |
| Kastanéa | Kastanéa | 79 |
| Kefalochóri | Kefalochóri | 153 |
| Lagkáda | Lagkáda | 124 |
| Oxyá | Oxyá | 18 |
| Oxyá | Theotókos | 33 |
| Plagiá | Plagiá | 50 |
| Plikáti | Plikáti | 70 |
| Pyrsógianni | Pyrsógianni | 119 |
| Voúrmpiani | Voúrmpiani | 68 |
Yhteensä: 930
Aiheesta muualla

Kuvia tai muita tiedostoja aiheesta Mastorochória Wikimedia Commonsissa
Li’l Red Riding Hood

| ”Li’l Red Riding Hood” Sam the Sham and the Pharaohs |
| --- | --- | --- |

Singlen tiedot
 Albumilta: Li’l Red Riding Hood
 B-puoli: ”Love Me Like Before”
 Julkaistu: kesäkuu 1966
 Tekijä(t): Ron Blackwell
 Tyylilaji: garage rock
 Kesto: 02.35
 Levy-yhtiö: MGM
Listasijoitukset
  Billboard Hot 100: 2.
Li’l Red Riding Hood on yhdysvaltalaisen rockyhtyeen Sam the Sham and the Pharaohsin kappale, joka julkaistiin vuonna 1966. Kappale sijoittui Billboard Hot 100 -musiikkilistan 2. sijalle elokuussa 1966 ja kanadalaisen RPM-aikakauslehden 2. sijalle. RIAA myönsi kappaleelle kultasertifikaatin 11. elokuuta 1966.
Liejuryömijät

| Liejuryömijät |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Tokkokalat Gobiiformes
Heimo::  Tokot Gobiidae
Alaheimo::  Oxudercinae
Suku::  Periophthalmus  Bloch & Schneider, 1801
Katso myös
   Liejuryömijät Wikispeciesissä   Liejuryömijät Commonsissa 
Infobox OKNimi-testi OK: 
Liejuryömijät (Periophthalmus) on murtovesirannoilla elävien tokkokalojen suku, johon kuuluu 19 lajia. Niitä tavataan mangrovemetsissä ja muilla trooppisilla rannoilla vuoroveden vaikutusalueella. Ne ovat sopeutuneet elämään alueella, jossa laskuvesi jättää ne lähes kuivalle maalle, ja pysyvät siellä kosteina kasvien alla tai pienissä vuorovesilammikoissa.
Liejuryömijöitä esiintyy Indopasifisella merialueella ja Afrikan Atlantin-puoleisella rannikolla. Joitakin lajeja pidetään akvaariokaloina, esimerkiksi kultaliejuryömijää (Periophthalmus chrysospilos) ja kirjoliejuryömijää (Periophthalmus barbarus).